b'\n_START_ARTICLE_\nHeinrich Otto Wieland\n_START_SECTION_\nBiografia\n_START_PARAGRAPH_\nVa n\xc3\xa9ixer el 4 de juny de 1877 a la ciutat de Pforzheim, situada a l\'estat alemany de Baden-W\xc3\xbcrttemberg. Va estudiar qu\xc3\xadmica a les universitats de Berl\xc3\xadn, Stuttgart i Munic, on es doctor\xc3\xa0 el 1901. El 1917 va succeir Adolf von Baeyer com a professor de qu\xc3\xadmica de la universitat de Munic i, entre 1925 i 1953, fou professor de qu\xc3\xadmica org\xc3\xa0nica a les universitats de Friburg i Munic. _NEWLINE_Wieland mor\xc3\xad el 5 d\'agost de 1957 a la seva resid\xc3\xa8ncia de Munic.\n_START_SECTION_\nRecerca cient\xc3\xadfica\n_START_PARAGRAPH_\nVa formular la teoria de la deshidrogenitzaci\xc3\xb3 i va explicar la constituci\xc3\xb3 de molts productes de naturalesa completa, com la pteridina, les hormones sexuals i alguns alcaloides. Realitz\xc3\xa0, aix\xc3\xad mateix, estudis complexos sobre els \xc3\xa0cids biliars._NEWLINE_El 1927 fou guardonat amb el Premi Nobel de Qu\xc3\xadmica per les seves investigacions sobre la composici\xc3\xb3 dels \xc3\xa0cids biliars. El premi fou anunciat el 13 de novembre de 1928, sent entregat el 10 de desembre d\'aquell mateix any a Estocolm.\n_START_SECTION_\nActivisme social\n_START_PARAGRAPH_\nWieland va tractar reeixidament de protegir a les persones, especialment als estudiants jueus, que van ser "restringits racialment" despr\xc3\xa9s de les lleis de Nuremberg. Els estudiants que eren expulsats de a universitat a causa d\'aquesta llei van poder romandre en el grup de Wieland com a qu\xc3\xadmics o com a "G\xc3\xa4ste des Geheimrats" (convidats del consell privat).\n_START_SECTION_\nReconeixements\n_START_PARAGRAPH_\nEn honor seu s\'anomen\xc3\xa0 l\'asteroide (8108) Wieland descobert el 30 de gener de 1995 per Freimut B\xc3\xb6rngen.'